Den felles krisehåndteringsmekanisme

Den felles krisehåndteringsmekanisme (SRM) (engelsk: Single Resolution Mechanism) er en krisehåndteringsmyndighet i EU opprettet etter finanskrisen i 2008. SRM er en av pilarene i EUs bankunion. Det felles krisehåndteringsstyret, Single Resolution Board, SRB, er mekanismens utøvende organ og et EU-byrå. SMR består av SRB og de nasjonale banksaneringsmyndigheter.

SRM og SRB ble opprettet i 2014 på bakgrunn av finanskrisen fra 2008. SRM skal håndheve EUs bankgjenopprettings- og avviklingsdirektiv. Mekanismen skal sørge for at banker i krise størst mulig grad skal kunne reddes uten at offentlige midler må tas i bruk. Systemet skal dermed sørge for effektiv rekapitalisering og eventuelt avvikling av banker som vurderes for å være i faresonen for å gå konkurs. Krisehåndteringsstyret i SRM beslutter når en bank trenger «bail-in». «Bail-in» innebærer at banker i eurosonen skal være i stand til å rekapitalisere seg selv ved kriser. Dette står i motsetning til «bailout» som innebærer at virksomheten tilføres ny kapital utenfra.

EUs bankunion gjelder for eurosonen, men land utenfor kan også delta.

Referanser 

Etableringer i 2014
2014 i Europa
Den europeiske union